Txosna

Txosna bat Euskal Herriko jai ospakizun askotan jartzen den behin-behineko taberna mugikorra da, laster batean muntatu eta desmuntatu daitekeena.

Maiz kuadrila edo konpartsa ezberdinek kudeatzen dituzten arren, ohikoena herri edo auzoko jai batzordeak antolatzea izaten da. Aldi berean, boluntarioak izan ohi dira txosnetan lanean aritzen direnak: zerbitzatzen, musika eskaintzen, zein ondorengo garbiketa lanetan besteak beste.

Askok eta askok txozna (zetaz) idazten duten arren, hiztegi guztiek, eta Euskaltzaindiak ere horrela adostuta, txosna (esez) idazten da. Hitz honen lehen erreferentzia Resurreccion Maria Azkueren euskal-espainiar-frantses hiztegian ageri da.

 Ikus, gainera 
 Bilboko konpartsak

 Kanpo estekak 

Kategoria:Euskal Herriko jaiak
Kategoria:Euskal ohiturak
Kategoria:Edaritegiak
Kategoria:Usadioak eta ohiturak